สอบถามหน่อยค่ะ คือว่าประจำเดือนมา18-21 ธ.ค แล้ววันที่ 8 ม.ค มีเพศสัมพันธ์กับแฟน 2รอบ หลั่งนอก ไม่ได้ป้องกัน หลังจากนั้นทานยาคุมฉุกเฉินถายในครึ่งชั่วโมง ไป 1 เม็ดค่ะ ถัดมา วันที่ 16 ม.ค มีเลือดออกมาเป็นสีน้ำตาลเข้มปริมานเยอะเต็มแผ่นตอนเช้าค่ะ หลังจากนั้นช่วงเที่ยงเลือดเหลือแค่ หยดๆค่ะ น้อยมาก แต่มีอาการปวดหลัง และปวดท้องน้อย ไม่มากค่ะ แบบนี้เสี่ยงท้องไหมคะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้ แต่ไม่ควรเกิน 35 วันจากรอบก่อนค่ะจากที่กล่าวมา หลังกินยาคุมฉุกเฉินไป ประมาณ 1 สัปดาห์อาจมีเลือดออกกระปริดกระปรอยดังกล่าวมาได้ ซึ่งอาจจะเป็นผลข้างเคียงจากยา การมีผลข้างเคียงจากยาไม่ได้บ่งบอกว่ายาได้ผลหรือไม่ได้ผลค่ะให้สังเกตรอบเดือนในเดือนนี้อีกครั้ง ซึ่งถ้ามาเกิน 35 วันจากรอบก่อนไปแล้ว ควรตรวจยืนยันการตั้งครรภ์ด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป